Олимпиадата е амбицията на боксьора Тинко Банабаков – Радио Велико Търново\n08.02.2018 08.02.2018 Цветелин Илчев\tКоментарите са изключени за Олимпиадата е амбицията на боксьора Тинко Банабаков\nТърновският шампион по бокс Тинко Банабаков тази година получи покана за участие в международен полупрофесионален пет-рундов формат. В груповия турнир, който ще събере представители от няколко континента, първата ръкавица на старата столица ще се състезава за хърватски отбор, тъй като български няма. Причината е липса на финансиране. Въпреки това младият спортист е благодарен на федерацията, която според него прави всичко по силите си. Всяко състезание е шанс за участниците да бъдат забелязани и да подпишат желан от тях договор.\n„Нашата цел, нашата амбиция сега е сведена най-вече към олимпийския цикъл. Всичко се свежда до Олимпиадата”, обобщи треньорът на Банабаков – Евгени Донев. Наставникът от спортен клуб „Ивайло” обясни, че този четиригодишен цикъл включва различни международни срещи и състезания, включително европейски и световни първенства. Смисълът на тази подготовка, обаче е Олимпиадата. Всеки боксьор иска да вземе медал от нея, поради простата причина, че подобно отличие отваря вратите за много по-добър професионален договор с мениджъри на такова ниво, каквото у нас все още няма. За пример Донев посочи Тервел Пулев.\nЗа Банабаков предстои европейско първенство с квоти за световно, като и двете надпревари ще се състоят през следващата година. На световното ще се извършат квалификациите за Олимпиадата. Световен и европейски турнир се организират и през 2020 г. Квотите се вземат изключително трудно, коментира Тинко. Една загуба е достатъчна, за да отпаднеш, допълва треньорът му.\n„Договорът на Тинко с хърватския отбор е етап от неговото развитие в бокса, но нашата амбиция се стреми към по-големи върхове в олимпийския бокс”, коментира треньорът на 23-годишния спортист. Разликата между олимпийския и професионалния бокс е проста. Професионалният е преди всичко шоу, пари и бизнес. В олимпийския правилата са различни. Той се играе в три рунда по три минути. „Целта ни е Тинко да си направи така наречената визитка, с колкото се може повече медали и успехи, за да може да се реализира по-добре, по-успешно и да направи по-добра професионална кариера, което му пожелавам от сърце. Това е целта, за това се борим”, категоричен е Донев.\nСнимка: Фен-страница на Тинко Банабаков\nПо проекта „Слънце в раницата” 23 деца летуваха в Средна гора\n31.07.2017 Даниела Лазарова\n23 деца летуваха в Средна гора по проекта „Слънце в раниците”. Те са членове на клуба по туризъм към Основно училище „Бачо Киро” във Велико Търново и на ТД „Трапезица 1902”. „ С планинския водач Иван Мешеков реализираме идеята си вече шест години. Целта ни е да дадем възможност на учениците от начален курс да […]\nФутболен турнир между отбори на четири села се проведе в Арбанаси\nФутболен турнир между Центровете за работа с деца и младежи в селата Беляковец, Шемшево, Арбанаси и Самоводене, се проведе в четвъртък, 30 август. Домакин на събитието бе Арбанаси. Спортната проява бе открита от кмета на населеното място Тошо Кръстев. Съдия на част от мачовете бе кметът на с. Самоводене Николай Милаковски. Участниците получиха награди и […]


Младенов: Българи, не се страхувайте! - Novinite.bg - Новините от България и света\n14 декември 2011, сряда / 12:36; Коментари: 0\n„България не е създала кризата в еврозоната и в Европа. България не е и страната, която ще я извади от тази криза“, категоричен беше Младенов. Снимка: БГНЕС\nБългарската позиция за кризата в еврозоната ще бъде формирана окончателно след консултации в парламента, заяви Младенов в Народното събрание (НС), предаде bTV.\nЦелта на външния министър беше да прекрати спекулациите иска ли кабинетът или не съгласуване с НС по решенията на Брюксел за нови общи фискални правила.\nТой призова да не се създават излишни страхове у българите. Според него, докато това правителство е на власт, то няма да се съгласи някой друг, освен парламента, да определя данъците.\n„България не е създала кризата в еврозоната и в Европа. България не е и страната, която ще я извади от тази криза. Трябва да бъдем оперативни и да реагираме на ситуацията, която се създава в ЕС, по най-внимателния начин“, коментира Младенов.\nМинистърът беше категоричен, че правителството няма да ангажира България и да вземе решение без съгласуване с Народното събрание за подписване на споразумението за стабилизиране на еврозоната, предлагано от Брюксел.\nПо думите му страната ни е третата – след Чехия и Швеция, която е заявила, че решение не може да се вземе без консултации с парламента.\n„Ако има нужда от ясен мандат, на база на конституцията и законодателството правителството ще дойде в НС да го обсъди с депутатите, но това ще стане в момента, когато процедурата наближи“, обясни Младенов.\nНиколай Младенов, министър на външните работи, ЕС, Европа, НС, Парламент, правителство, Кабинет, данъци, Чехия, Швеция, България, Брюксел


,,ЧЕТЕНЕТО Е НАЙ-ДОБРОТО УЧЕНИЕ“\nВдъхновени от мисълта на Пушкин ,,Четенето е най-доброто учение“, учениците от Гимназия по туризъм ,,Алеко Константинов“ се присъединиха към Националната седмица на четенето, отбелязвана от 11 до 15 декември 2017 г.\nСедмичните мероприятия започнаха с изготвяне на лого, мото на събитието, книга за вписване на пословици и поговорки от български и чужди автори. Най-активно в събитието се включиха учениците от 8 и 10 клас. В часовете по български език и литература бяха четени откъси от произведения на български класици и разигравани по роли откъси от трагедията ,,Антигона“ и от комедията ,,Тартюф“. В часовете по чужди езици бяха четени стихове на руски и английски език. Интерес за учениците бе посещението на училищната библиотека, разполагаща с богат книжовен фонд и възможност за четене на допълнителна литература. Гимназистите с ентусиазъм разказаха за своите любими книги и герои.\nВ кулминационен момент на мероприятията се превърна театралното пресъздаване на ,,Изворът на Белоногата“ от Петко Рачов Славейков. Подредените декори, пресъздаващи обстановката от произведението, превърнаха фоайето на гимназията в територия на духа и предизвикателствата.\nУмелата игра на актьорите впечатли публиката – ученици, учители и помощен персонал. Четенето на пословици и поговорки от Петко Рачов Славейков потопи всички в непреходността на народното творчество. Участници от публиката-малки и големи се присъединиха към мероприятието с цитиране на народни умотворения.


Пролетно почистване »\nЗимата си отива и в слънчевите дни все по-голямо впечатление ни правят мръсните прозорци и подови настилки.\nКолкото и да се стараем да поддържаме дома си, идва времето на основното почистване. По традиция то е през пролетта, когато времето се затопля и имаме възможност да отворим широко прозорците и да се развихрим с мопа.\nИ за да сме подготвени е добре да си набавим необходимите препарати за това. Мнозина са против „вредните“ препарати, които замърсяват околната среда, но това е въпрос на личен избор.\nЗа много заетите хора ние казваме, че добрите почистващи и перилни препарати спестяват време и усилия и когато са използвани правилно с нищо не вредят, както на околната среда, така и на хората у дома. Освен това всеки уважаващ се производител предлага екологични серии продукти, които опазват природата от вредни въздействия.\nРазнообразието от перилни и почистващи препарати е огромно. На пазара има препарати на голям брой производители, с различно качество, цена и химичен състав. По предназначение също се предлагат различни видове с различно приложение и действие. Условно, в зависимост от областта на почистване, перилните и почистващи препарати се разделят на:\n– Препарати за кухня – в тази категория се предлагат: препарати за измиване на съдове, обезмаслители, дезинфектанти, за почистване на пирокерамични плотове, на фурни и грилове, за инокс, таблетки за съдомиялна и препарати за почистване на гладки повърхности.\nСъществуват и много препарати, за специфично приложение: абсорбатор за хладилник, за почистване на микровълнови печки, за почистване на съдомиялни и перални машини, за почистване на електрически уреди и много други.\n– Препарати за баня и тоалетна – това са различни препарати за почистване на баня с пръскалки или под формата на гел. Какво ще използвате зависи от вида на замърсяването. Различните повърхности се почистват с различни препарати като: душ кабини, плочки, фаянс, различни пластмасови повърхности и акрилни вани, смесители и аксесоари. За тоалетните чинии се използват специални WC гелове, таблетки и пяна, а при много замърсени тоалетни е добре да се използва и силен обезмаслител. Всички продукти за почистване на баня и тоалетна е добре да се нанесат и да се оставят да подействат поне 10 до 15 минути и след това да се почистят и измият с вода.\n– Препарати за почистване на подове и килими – за различите подови настилки се произвеждат и различни препарати за почистване като: препарат за почистване на теракот, мозайка, дърво и ламинат и други. Те могат да са с добавени дезинфектанти, ароматизатори, антистатици и други. Съществуват и полиращи препарати за дърво и ламинат например. Почистващите препарати за под обикновено са течни и се дозират като една до две капачки от препарата се разтварят в 5 литра вода. При почистване на килими и мокети, освен препарати за пране, все повече се предлагат и такива за почистване на място като: спрей за килими и мокети, пяна за килими, препарати за почистване на петна по килими и други. Предлагат се и препарати за мокро почистване на килими и мокети с прахосмукачка.\n– Препарати за мебели – в зависимост от мебелите са предлагат: препарати за почистване на дърво, гладки повърхности, тапицерии, кожа и т.н, които са под формата на спрей, пяна или влажни кърпи. Тези препарати, в зависимост от предназначението си имат допълнително: пчелен восък, антистатични добавки, ароматизатори и други. Характерното при тях, е че те се пръскат върху повърхостта и се почистват и подсушават с подходящи кърпи.\n– Препарати за канал и отпушване на мивки – предлагат се течни и под формата на кристали, като последните се изсипват и разтварят с чаша вода. При тези препарати се изчаква определено време да подействат и тогава се пуска топла или студена вода, в зависимост от предписанието на етикета. Поддържането на канала чист е много важно. Едно посещение на екип професионалисти за отпушване например може да ви излезе 150 лева, което не е за пренебрегване в период на икономическа криза.\nВидове перилни препарати\nТе са най често използваните в ежедневието и съответно с най-голямо разнообразие. Освен перилни препарати все повече се използват и омекотители, както и препарати за почистване на пералня и омекотяване на водата.\n– Перилните препарати са течни , прахообразни и капсули. Те са за бяло, цветно, черно пране, за петна, за пране на спортни дрехи, за пране на вълна и коприна и други.\n– Омекотителите изпълняват няколко функции. Те омекотяват, улесняват гладенето, имат антистатичен ефект и ароматизират прането. Освен добавянето на омекотители в пералнята на пазара има и спрей омекотители, с които се пръска простряното пране, а също и при сушене в сушилня малко преди края на цикъла. Тук важна роля играят продукти Sano.\n– Съществуват и парфюмни перли за пране, както и парфюмен препарат за пране.\n– Предлагат се омекотяващи топки за сушилня и ароматизиращи кърпи за сушилня.\n– При пране могат да добавят цветоулавящи, избелващи, ароматизиращи и възстановяващи цвета, както и кърпички за черни дрехи. А също така активиращи таблетки за избелване, сашета за петна, за пране на завеси и други.\n– Препаратите за петна са разработени в зависимост от третираното замърсяване и могат да са препарати за мазни петна, петна от плодове, кръв, вино и различни други замърсявания. Петната се третират предварително или по време на пране.\nЗа да имате искрящо и добре ароматизирано пране задължително трябва да почиствате пералната машина поне веднъж месечно. Това се налага от натрупването на различни замърсявания и отлагания по пералната машина. Повечето от нас перат на ниски температури, за да запазят дрехите си, а това води до по-големи отлагания на мръсотия и котлен камък по пералните. Затова е добре да ползвате редовно препарати против котлен камък и други отлагания, а веднъж месечно специален препарат за основно почистване на перални.\nТова ще ви осигури качествено и добре ухаещо пране поне за един месец. Тази процедура е полезна и за пералната машина, защото я почиства от различни отлагания и удължава живота й.\nИ така какво в същност ви е необходимо да имате в къщи, за да се справяте с мръсотията? Няколко качествени препарата за ежедневно или редовно почистване, които се определят от това какви повърхности и оборудване имате в къщи и когато е необходимо се закупуват специализирани продукти.\nКупувайте качествени продукти. Те могат да ви се струват по-скъпи, но с тях ще чистите по-лесно и ще ги ползвате по-дълго, защото са по-ефективни. Важно е да се четат етикетите на препаратите и да се спазват указанията за употреба. Така ще сте сигурни, че сте закупили подходящ препарат, които прилагате правилно. А това ще ви гарантира бързо и лесно почистване и един чист и уютен дом.\nTags: Пролетно почистване\nФризьорският салон у дома не трябва да предлага само „нула номер“\nКак да избегнем ненужното пазаруване